Ontdek jou aanlyn kookskool | Sarie
Van die towerkrag van die eenvoudige eier en smelt-in-die-mond broskors tot fluweelgladde, glansende souse en pasta-tegnieke. Leer kook en bak soos 'n sjef en raak slimmer met SARIE – alles in die gemak van jou eie kombuis!
SLIMMER MET SARIE is 'n aanlyn projek wat elke entoesias die kans gee om meer te leer oor jou stokperdjie of om nuwe vaardighede baas te raak.
In dié kursus rus Herman Lensing, kosredakteur van SARIE en SARIE KOS, en 13 kenners jou toe met 13 onontbeerlike tegnieke: Hoe fileer jy vis, ontbeen jy 'n hoender of hoe verhef jy die nederige aartappel tot bistroperfeksie? Selfs hoe om die regte (en beste) mes vir die werk te kies. Herman leer jou alles – al die moets en moenies en 'n hele paar wenke wat kook en bak makliker maak.
Nic van Wyk deel sy sjeftruuks uit die bistro soos om sygladde kapokaartappels te maak, of om eendvet te gebruik vir braai-aartappel FOTO Willem Lourens
Kenner Farzana Kumandan is jou toergids deur die speseryrak, 'n ware speseryfluisteraar wat die misterie uit als van jeera tot barishap neem. FOTO Willem Lourens
Onthou net, hierdie is nie 'n gewone kosdemonstrasie nie, jy leer die beginsels van kook en bak. Dit vorm die grondslagtegnieke waarsonder geen sjef in die kombuis sal regkom nie.
Klasse is nou oop! Skryf hier in.
Teen R950 kry jy die volgende
'n Volle kursus van 13 klasse, elkeen met 3 videolesse
'n Handleiding om af te laai en uit te druk
Onbeperkte toegang tot die kursus vanaf jou rekenaar, tablet of slimfoon
Jy kan werk teen jou eie tempo
Sophia Loren het immers gesê "alles wat ek is het ek te danke aan pasta." In die pasta-klas word jou kombuis 'n cucina en jou pastadisse delizioso! FOTO Michael le Grange
Bemeester eeuoue gelamineerde deegtegnieke en loer deur die oonddeur te hoe die croissants en Deense gebak goud word. FOTO SARIE KOS
"Ek deel meer as net lekker resepte in hierdie kursus. Dit gaan oor die dieper lesse wat met wysheid kom. Ontspan, want in hierdie kookklasse is daar nie 'n klomp teorie of kwaai lektore wat punte gee nie." - Herman Lensing